V3.7

LĪGUMS

STARP

*AS "Augstsprieguma tīkls"*

*UN*

*(TIRGUS DALĪBNIEKU)*

*(līgums parakstīts ar drošu* *elektronisko parakstu,*

*datums skatāms laika zīmogā)*

**1. Definīcijas**

| **Termins** | **Nozīme** |
| --- | --- |
| *AIB* Komunikācijas platforma jeb “Platforma” | Komerciāla tīmekļa vietne, kas darbojas *AIB* vārdā un nodrošina koordinācijas un sinhronizācijas pakalpojumus, izplatot ziņojumus un apstiprinājumus starp Platformas lietotāju reģistriem. Platformas detalizēta definīcija atrodama dokumentā *HubCom*; |
| Izdevējiestāžu asociācija (turpmāk – *AIB)* | Starptautiskā zinātniskā asociācija, kas izveidota saskaņā ar Beļģijas 1921. gada 25. oktobra likumu (ar grozījumiem), ar Nr. 0.864.645.330, ar nosaukumu "Izdevējiestāžu asociācija"; |
| Sertifikāts | Sertifikāts, ieraksts vai apliecinājums (jebkurā formā, ieskaitot elektronisku) attiecībā uz:  a) Izdotā ražošanas apjoma patērēto izejvielu atribūtiem, un/vai  b) Izdotā ražošanas apjoma ražošanas metodes un kvalitātes atribūtiem; |
| Sertifikācijas programma | Normatīvs, administratīvs un/vai līgumisks ietvars, ar kuru izveido Sertifikātu sistēmu; |
| Kompetentā iestāde | Saistībā ar jebkādu likumdošanas, valdības, pārvaldes vai administratīvo funkciju īstenošanu vai izpildīšanu saistībā ar jebkuru Domēnu – institūcija, kas ir atbilstoši pilnvarota saskaņā ar tās valsts (un, atkarībā no gadījuma, reģiona), kurā šāds Domēns atrodas, likumiem un noteikumiem, lai īstenotu vai pildītu šo funkciju, un attiecībā uz jebkuru Izcelsmes garantiju vai Atbalsta sertifikātu – iestāde, kuru valsts saskaņā ar attiecīgo Normatīvo sertifikācijas programmu atbilstoši pilnvarojusi izdot šo Izcelsmes apliecinājumu; |
| Datu žurnāls | *AIB* Komunikācijas platformas transakciju uzskaite (Pārsūtīšanas žurnāls); |
| Domēns | Apgabals, kurā atrodas Ražošanas vienības, kurām Platformas lietotājs ir Kompetentā iestāde; |
| Domēna protokols | Saistībā ar Domēnu – dokuments, kurā aprakstītas procedūras un normatīvie noteikumi šim Domēnam; |
| *EECS* noteikumi | Eiropas Enerģijas Izcelsmes apliecinājumu sistēmas principi un darbības noteikumi; |
| Izcelsmes apliecinājums (vai "*IA*") | Elektronisks dokuments (Sertifikāts), ko saskaņā ar valsts likumiem izsniegusi Kompetentā iestāde kā apliecinājums enerģijas veidam un izcelsmei, lai gala patērētājam pierādītu, ka, atkarībā no gadījuma, noteikta enerģijas daļa vai daudzums ir: i) saražots no enerģijas avota, uz kuru attiecas apliecinājums; ii) ticis ražots ar noteiktu tehnoloģiju, uz kuru attiecas apliecinājums; un/vai iii) tai vai Ražošanas vienībai(-ām), kas to ražojusi(-as), ir (vai piemīt) citi atribūti, uz kuriem attiecas apliecinājums; |
| *HubCom* | Dokuments, kas pazīstams kā Platformas lietotāju atbilstības atzinums, ar apakšnosaukumu “EECS noteikumi – papildu dokuments AIB-PRO-SD03: EECS reģistrācijas datubāzes"; |
| Platformas lietotājs | Kompetentā iestāde vai Reģistra operators, kas izmanto Platformu Transakcijām; |
| Reģistra operators | AS "Augstsprieguma tīkls"; |
| Ievade | Konkrēta veida enerģijas vai materiālo preču daudzums, ko ražošanā patērē Ražošanas vienība, izmantojot sadegšanas tehnoloģiju; |
| Integritāte | Saglabāto un pārsūtīto datu precizitāte un konsekvence, par ko liecina datu izmaiņu neesamība to saglabāšanas un pārsūtīšanas no Sūtītāja Saņēmējam laikā. Datu integritāte tiek uzturēta, izmantojot kļūdu pārbaudes un validācijas procedūras; |
| Normatīvā sertifikācijas programma | Sertifikācijas programma, kas ieviesta saskaņā ar jebkuras ES dalībvalsts vai valsts, kura ir saistīta ar ES ar līgumu, kas pieprasa savstarpēju *IA* atzīšanu; |
| Saražotais apjoms | Enerģijas vai materiālo preču daudzums, ko iegūst no Ražošanas vienības un ko mēra Mērīšanas institūcija, un kas ir i) elektrība, ii) degviela vai iii) siltums; |
| Dalībnieks | Reģistrētājs vai Konta turētājs; |
| Ražošanas vienība | Atsevišķi mērīta vienība vai vienību grupa, kas ražo elektroenerģiju; |
| Reģistrētājs | Persona, uz kuras vārda Reģistrā var tikt reģistrēta Ražošanas vienība *IA* izsniegšanai; |
| Informācijas sistēmas reģistrs (turpmāk - "Reģistrs") | Datubāze, ko pārvalda Platformas lietotājs vai Reģistra operators Platformas lietotāja vārdā, kas ietver:  Nosūtīšanas un Izlietošanas kontus un šajos Kontos esošos *IA*;  Detalizētu informāciju par Ražošanas vienībām un informāciju, kas sniegta saistībā ar Ražošanas vienību reģistrāciju;  Detalizētu informāciju par *IA*, kas ir nosūtīti no šī Reģistra; |
| Transakcija | Jebkura saziņa, kas veikta un identificēta kā pārsūtīšana starp Reģistriem attiecībā uz *IA*, uz kuriem attiecas elektroniskā ziņa. |

**2. Mērķis**

Šis dokuments ir Līgums (turpmāk - “Līgums”) starp AS "Augstsprieguma tīkls" reģistrācijas numurs: 40003575567, juridiskā adrese: Dārzciema iela 86, Rīga, LV-1073, kuru saskaņā ar Statūtiem un 2022. gada 10. augusta AS "Augstsprieguma tīkls" valdes lēmumu Nr. 145/55/20 pārstāv valdes loceklis (parakstītāja Vārds un Uzvārds ir norādīts elektroniskajā parakstā) (turpmāk – *AS "Augstsprieguma tīkls"),* un sabiedrība ar ierobežotu atbildību “\_\_\_\_\_\_\_\_\_\_\_\_\_\_”, reģistrācijas numurs: \_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_, kuru saskaņā ar \_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_ (parakstītāja Vārds un Uzvārds ir norādīts elektroniskajā parakstā) (turpmāk – *Tirgus dalībnieks*).

Šis Līgums nosaka noteikumus un nosacījumus, saskaņā ar kuriem *AS "Augstsprieguma tīkls"* ir gatavs sniegt *Tirgus dalībniekam* Transakciju pakalpojumus attiecībā uz *IA*, izmantojot *AIB* Komunikācijas platformu, kā paredzēts AST izdotajā Domēna protokolā, kurš ir publicēts [www.ast.lv](http://www.ast.lv/) un *AIB* izdotajos *HubCom* protokolā aprakstītajos noteikumos.

Ja Transakcijas tiek veiktas pēc *Tirgus dalībnieka* pieprasījuma vai iesaistot *Tirgus dalībnieku,* saskaņā ar šo Līgumu, Domēna protokolā aprakstītajiem noteikumiem un visām piemērojamām tehniskajām prasībām, un ja iesaistītās puses savlaicīgi neapgalvo, ka Transakcija ir bijusi jebkādā veidā kļūdaina, *Tirgus dalībniekam* ir godprātīgi jāpieņem šādas Transakcijas juridiskās sekas.

**3. Atbilstība Domēna protokolā aprakstītajiem noteikumiem**

Ražošanas vienību Reģistrētāji var saņemt *IA* saskaņā ar īpašu Normatīvo sertifikācijas programmu, uzņemoties līgumsaistības pret Kompetento iestādi, kas atbild par attiecīgo Domēnu (saskaņā ar šo Līgumu), lai ievērotu Domēna protokolā aprakstītos noteikumus. Uz Reģistrētāju attieksies arī spēkā esošie tiesību akti. Pretrunu gadījumā starp Domēna protokolu un Līgumu noteicošais ir Domēna protokols.

**4. Informēšanas pienākums**

Katra puse dod ieguldījumu šī Līguma izpildē, ievērojot to, ka katrai pusei nekavējoties jāsniedz otrai pusei visu nepieciešamo informāciju, kas vajadzīga šī Līguma piemērošanā. Ja *Tirgus dalībnieka* Ražošanas vienības darbība vairs neatbilst paziņotajai informācijai, kas sniegta Ražošanas vienības reģistrācijas veidlapā , *Tirgus dalībniekam* nekavējoties jāinformē *AS "Augstsprieguma tīkls"* par izmaiņām.

**5. Informācijas sistēmas**

*AS "Augstsprieguma tīkls"*, izmantojot Reģistru izsniedz *IA*.

*Tirgus dalībniekam* par saviem līdzekļiem jāizveido nepieciešamā informācijas tehnoloģiju arhitektūra un saskarnes, kas *Tirgus dalībniekam* nepieciešamas, lai izmantotu Reģistru. *Tirgus dalībnieks* ir atbildīgs par pietiekamām un modernām metodēm un tehnoloģijām, kas nodrošina datu drošību un integritāti saistībā ar Reģistra izmantošanu.

*AS "Augstsprieguma tīkls"* ir tiesības mainīt IT priekšnoteikumus Reģistra izmantošanai. *AS "Augstsprieguma tīkls"* elektroniski informē *Tirgus dalībnieks* vismaz 30 kalendārās dienas pirms būtisku izmaiņu ieviešanas. Steidzamos gadījumos izmaiņas var veikt bez iepriekšēja paziņojuma un pēc izmaiņu veikšanas *AS "Augstsprieguma tīkls"* elektroniski informē *Tirgus dalībnieks*.

*AS "Augstsprieguma tīkls"*, elektroniski informē *Tirgus dalībnieku* 3 darba dienas iepriekš par plānotu Reģistra nepieejamību. *Tirgus dalībnieks* pēc iespējas ātrāk tiek informēts par citu nepieejamību, kas liedz izmantot Reģistru.

*Tirgus dalībniekam* jāievēro tehniskās prasības un rīcības noteikumi, kas aprakstīti Domēna protokolā.

*AS "Augstsprieguma tīkls* ir tiesības novērst vai ierobežot Reģistra pakalpojuma izmantošanu no *Tirgus dalībnieka puses,* ja sistēma tiek ļaunprātīgi izmantota vai ja *Tirgus dalībnieks* nav izpildījis savas līgumsaistības.

**6. Atbildība**

*Tirgus dalībniekam* vienmēr jārīkojas saskaņā ar Latvijas Republikā spēkā esošajām tiesību normām un Latvijas Domēna protokolu.

*AS "Augstsprieguma tīkls"* nav atbildīgs par zaudējumiem, kas radušies *Tirgus dalībniekam*, izņemot Platformas lietotāja / Kompetentās iestādes rupjas neuzmanības gadījumus.

Ja *Tirgus dalībnieks* cieš zaudējumus *AS "Augstsprieguma tīkls"* rupjas neuzmanības dēļ, *Tirgus dalībniekam* kompensācijas prasība jāizvirza tikai pret *AS "Augstsprieguma tīkls"*.

Ja *Tirgus dalībnieks* cieš zaudējumus Platformas lietotāja, Kompetentās iestādes, *Tirgus* *dalībnieka* vai trešās personas rupjas neuzmanības dēļ, *Tirgus dalībniekam* kompensācijas prasība jāizvirza tikai pret attiecīgo Platformas lietotāju, Kompetento iestādi, *Tirgus* *dalībnieku* vai trešo personu, kas izraisījusi zaudējumus.

*AIB*, citi Platformas lietotāji vai viņu pārstāvji nav atbildīgi par nevērīgā Platformas lietotāja, Kompetentās iestādes, *Tirgus dalībnieka* vai trešās personas darbībām.

*Tirgus dalībniekam* ir pienākums darīt visu iespējamo, lai novērstu vai ierobežotu kaitējuma apmēru. Ja *Tirgus dalībnieks* neīsteno atbilstošus pasākumus, lai novērstu vai ierobežotu kaitējuma apmēru, kompensācija var tikt samazināta.

Prasības pret jebkuru Platformas lietotāju par kaitējumu, zaudējumiem, izmaksām vai izdevumiem, kas *Tirgus dalībniekam* radušies saistībā ar Transakcijām ar *IA*, nevar pārsniegt piecus tūkstošus (5000) eiro gadā, izslēdzot netiešus vai izrietošus zaudējumus, piemēram, bet ne tikai, komerciālu kaitējumu, negūtu peļņu, citu trešo personu prasības. Šāds ierobežojums tomēr netiks piemērots apzināta pārkāpuma vai tīša kaitējuma gadījumā.

Prasības pret *AIB* par kaitējumu, zaudējumiem, izmaksām vai izdevumiem, kas *Tirgus dalībniekam* radušies un ko izraisījusi *AIB* rupja neuzmanība saistībā ar Transakcijām ar *IA*, nevar pārsniegt tūkstoti (1000) eiro gadā vienam *Tirgus dalībniekam*, izslēdzot netiešus vai izrietošus zaudējumus, piemēram, bet ne tikai, komerciālu kaitējumu, negūtu peļņu, citu trešo personu prasības. Šāds ierobežojums tomēr netiks piemērots apzināta pārkāpuma vai tīša kaitējuma gadījumā. Jebkāda darbība, kas tiek veikta saskaņā ar *AIB* Pakalpojumu līmeņa līgumu, nevar uzskatīt par rupju neuzmanību.

Tomēr, ja šis 6. punkts nav piemērojams vai nav spēkā pastāvošo tiesību aktu dēļ, šos noteikumus piemēros ciktāl to atļauj spēkā esošie tiesību akti.

**7. Kļūdas izdošanā**

Ja *AS "Augstsprieguma tīkls"* vai *Tirgus dalībnieks* atklāj kļūdu, izdodot, izlietojot vai apstrādājot *IA*, pēc iespējas ātrāk par to jāinformē otra puse.

Ja *IA* izdošanas, izlietošanas vai apstrādes laikā ir radusies kļūda vai kļūda radusies neatļautas piekļuves Reģistrā vai nepareizas tā darbības dēļ, *AS "Augstsprieguma tīkls"* un *Tirgus dalībniekam* jāsadarbojas un jāpieliek visas pamatotas pūles, lai nodrošinātu, ka kļūdas dēļ nenotiek nepamatota iedzīvošanās. Ja radusies kļūda, *AS "Augstsprieguma tīkls"* var atsaukt vai grozīt *IA*, kas ir *Tirgus dalībnieka* kontā. Ja nav izdots pietiekami daudz *IA* Kompetentā iestāde izdod *IA*, tiklīdz tā saņem pareizo informāciju.

Ja izrādās, ka *IA* norādītie dati ir neprecīzi (neatkarīgi no tā, vai tas ir vai nav saistīts ar izcelsmes Ražošanas vienības Reģistrētāja darbību vai bezdarbību), *AIB Platformas dalībniekam* ir tiesības, ar nosacījumu, ka šādi *IA*  šādas atsaukšanas laikā atrodas šī Reģistrētāja “Nosūtīšanas kontā”, atsaukt šos *IA* un citus tāda paša veida *IA*.

**8. Ar *IA* saistīto *AS "Augstsprieguma tīkls"* pakalpojumu izbeigšanās**

Ja *AS "Augstsprieguma tīkls"* tiesības būt par Kompetento iestādi attiecībā uz *IA* saskaņā ar Normatīvo sertifikācijas programmu Latvijā izbeidzas, *AS "Augstsprieguma tīkls"* ir tiesības nodot Līgumu jaunajai Kompetentajai iestādei. Ja nav jaunas Kompetentās iestādes, *AS "Augstsprieguma tīkls"* ir tiesības izbeigt Līgumu. *Tirgus dalībniekam* nav tiesību saņemt jau samaksāto 9.punktā noradīto pakalpojuma maksu.

Ja *AS "Augstsprieguma tīkls"* vairs nedarbojas kā Normatīvās sertifikācijas programmas Kompetentā institūcija, *Tirgus dalībniekam* ir tiesības atgūt savus datus. Vienlaikus *Tirgus dalībniekam* ir pienākums veikt rēķinu apmaksu, kuru izrakstīšana notika laika posmā, kad *AS "Augstsprieguma tīkls"* bija Kompetentā iestāde.

**9. Pakalpojumu maksa**

*AS "Augstsprieguma tīkls"* piemēro pakalpojuma maksas par *IA* saskaņā ar "Maksu noteikšanas kārtība izcelsmes apliecinājumu reģistra informācijas sistēmas lietošanai", kas publicēta [www.ast.lv](http://www.ast.lv/).

*AS "Augstsprieguma tīkls"* sagatavos un nosūtīs *Tirgus dalībniekam* rēķinu par *IA* darbībām. Informācija par rēķina sagatavošanas un nosūtīšanas termiņiem ir publicēta [www.ast.lv](http://www.ast.lv/).

Visi Līgumā minētie maksājumi veicami eiro valūtā ar bankas pārskaitījumu uz rēķinā norādīto bankas kontu.

*Tirgus dalībniekam*, kas saņēmis *AS "Augstsprieguma tīkls"* izrakstītu rēķinu, apmaksa jāveic līdz rēķina izrakstīšanas mēneša pēdējai dienai. Par maksājuma veikšanas laiku tiek uzskatīts datums, kad maksājums ienāk *AS "Augstsprieguma tīkls"* kontā.

Visi šajā Līgumā aprakstītie maksājumi veicami atbilstoši rēķinos norādītajiem apjomiem, neskatoties uz to vai maksājumu veikšanai tiek piemērotas papildus maksas, kā arī neveicot naudas līdzekļu pārmaksu, aizdevumu un/vai citus ierobežojumus.

**10. Līguma pārkāpšana**

Ja *Tirgus dalībnieks* ir būtiski pārkāpis Līgumu, ieskaitot pienākumu veikt maksājumus par *AS "Augstsprieguma tīkls"* sniegtajiem pakalpojumiem, *AS "Augstsprieguma tīkls"* ir tiesīgs pārtraukt vai apturēt šī Līguma izpildi un tādējādi pārtraukt *IA* izsniegšanu, anulēšanu vai citādu apstrādi.

**11. Nepārvarama vara**

Neviena no Pusēm nav atbildīga, kā arī netiks uzskatīts, ka tā nav izpildījusi savas Līgumā paredzētās saistības vai kavējusi to izpildi, ja šādas kavēšanās vai neizpildes cēloņi ir tādi, kurus tā nevar ietekmēt, un nepastāv šīs Puses nolaidība. Šādi cēloņi, bez ierobežojuma, ir karadarbība, pilsoņu karš, nemieri, terora akti, vispārēji streiki vai lokauti, sacelšanās, sabotāža, embargo, blokādes, jebkuras valsts vai reglamentējošas iestādes (neatkarīgi no tā, vai tā ir civila vai militāra, pašmāju vai ārvalstu, valsts vai starpnacionāla) darbība vai bezdarbība, sakaru līnijas atteices, strāvas padeves pārtraukumi, ugunsgrēki, sprādzieni, plūdi, nelaimes gadījumi, epidēmijas, zemestrīces vai citas dabas vai cilvēku izraisītas katastrofas, kā arī visi iepriekš minētajiem līdzīgi notikumi (kopā saukti “Nepārvarama vara”).

Puse, kuru ietekmējuši Nepārvaramas varas apstākļi, nekavējoties paziņojot par to otrai Pusei, tiek atbrīvota no šajā Līgumā paredzēto saistību izpildes katru dienu atsevišķi, ja to nepieļauj Nepārvarama vara un tās tiešas sekas (un arī otra Puse tāpat tiek atbrīvota no savu saistību izpildes katru dienu, ciktāl šādas saistības saistītas ar šādi aizkavētu izpildi), ar nosacījumu, ka šādi ietekmētā Puse pieliek visas pūles, lai izvairītos vai novērstu šādus neizpildes cēloņus un lai mazinātu to sekas, un Puses turpina pildīt šo Līgumu ar vislielāko iespējamo rūpību līdz šādi cēloņi ir novērsti.

Gadījumā, ja nepārvaramas varas apstākļi turpinās ilgāk par vienu (1) mēnesi, abām Pusēm ir tiesības izbeigt Līgumu, rakstveidā paziņojot par izbeigšanu (dokuments ar drošu elektronisko parakstu) otrai Pusei divdesmit (20) darba dienas iepriekš.

**12. Līguma grozīšana**

Ja valsts vai Eiropas tiesību akti vai *AIB* pieprasa izdarīt grozījumu Latvijas Domēna protokolā, Puses vienojas veikt visas nepieciešamās izmaiņas šajā Līgumā, lai to saskaņotu ar Domēna protokolu. Puses atzīst un saprot, ka *AIB* Komunikācijas platformu izmanto daudzi Platformas lietotāji un *Tirgus dalībnieki* un ka Platformas vai normatīvās vides izmaiņas ir jāpiemēro visām iesaistītajām pusēm.

**13. Konfidencialitāte un intelektuālais īpašums**

Komerciāla, tehniska, stratēģiska, finansiāla rakstura vai citādi sensitīvu informāciju, kas nav publiski zināma un parasti tiek uzskatīta par vērtīgu un konfidenciālu, neatkarīgi no tā, vai tā ir skaidri norādīta kā konfidenciāla, abām Pusēm jāuzskata par konfidenciālu informāciju. Šādas informācijas izpaušanai ir nepieciešama otras Puses iepriekšēja rakstiska piekrišana (dokuments ar drošu elektronisko parakstu).   
Skaidrības labad, šī konfidencialitātes klauzula neliedz *AS "Augstsprieguma tīkls"* sniegt informāciju iestādēm, tostarp, bet ne tikai nodokļu iestādēm un policijai Latvijas un *Tirgus dalībnieka* reģistrācijas valstī, un Eiropolam.

Programmatūra, kas tiek izmantota Reģistra darbības un Transakciju nodrošināšanai, kopā ar visiem iekļautajiem rīkiem, zinātību un saistītajām intelektuālā īpašuma tiesībām ir un paliek *AS "Augstsprieguma tīkls", AIB* vai to pakalpojumu sniedzēju vai licences devēju ekskluzīvs īpašums. Programmatūras kods, dokumentācija un kopumā visa ar to saistītā zinātība ir jāuzskata par konfidenciālu informāciju, pat ja tā nav tieši izpausta kā tāda. *Tirgus dalībniekam* jāizmanto pakalpojumi un saistītā programmatūra tikai šī Līguma mērķiem un tas nedrīkst kopēt, reproducēt, pārstrādāt, sadalīt vai izmainīt, pielāgot vai pārveidot nevienu programmatūras vai ar to saistītās dokumentācijas daļu.

**14. Personas dati**

Šā līguma ietvaros Puses var saņemt un/vai vākt personas datus no personāla, darbiniekiem vai jebkura cita Pušu pārstāvja. Tas attiecas uz jebkāda veida personas datiem ES Vispārīgās datu aizsardzības regulas 2016/679 izpratnē, piemēram, kontaktinformāciju (vārdu, uzvārdu, e-pastu, dzimšanas datumu, valsts piešķirto identifikācijas numuru, pasta adresi un tālruņa numuru) vai informāciju par saziņu.

Savāktie personas dati tiks izmantoti tikai, lai Pakalpojumu sniedzējs varētu pienācīgi īstenot šajā līgumā paredzēto labumu nodrošināšanu un pakalpojumu sniegšanu Klientam.

Personas datus paredzēts izmantot Reģistra pārvaldīšanai. *AS "Augstsprieguma tīkls"* var uzskatīt par datu saņēmēju.

Ikvienai fiziskai personai, uz kuras personas datiem attiecas šis līguma pants, ir tiesības iegūt pārskatāmu informāciju par attiecīgajiem datiem, iebilst pret to apstrādi, piekļūt tiem vai labot tos. Šīs tiesības garantē *AS "Augstsprieguma tīkls"*.

*AS "Augstsprieguma tīkls"* apņemas nodrošināt, ka tā personāls un apakšuzņēmēji ievēros visas tiesību normas un normatīvās prasības attiecībā uz personas datu aizsardzību *AS "Augstsprieguma tīkls"* vietnē.

Ja starp šā līguma noteikumiem un Pušu parakstīto vienošanos par datu privātumu pastāv pretruna, par saistošu uzskata vienošanos par datu privātumu.

**15. Nodošana un Līguma termiņš**

Katra Puse var nodot šo Līgumu tikai ar rakstisko otras Puses piekrišanu (dokuments ar drošu elektronisko parakstu). Šādu piekrišanu nevar liegt bez pamatota iemesla. Katra Puse nevar bez piekrišanas nodot šo Līgumu saistītam uzņēmumam.

Šis Līgums stājas spēkā ar parakstīšanas brīdi un ir spēkā vienu gadu no tā parakstīšanas brīža. Katru gadu Līgums tiek automātiski pagarināts par vēl vienu gadu, ja vien kāda no Pusēm nav paziņojusi par tā izbeigšanu. Katra Puse var izbeigt šo līgumu, paziņojot par to rakstiski (dokuments ar drošu elektronisko parakstu) mēnesi iepriekš.

*AS "Augstsprieguma tīkls"* ir tiesības vienpusēji izbeigt Līgumu, ja *Tirgus dalībniekam* Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

Neskatoties uz Līguma izbeigšanu, saskaņā ar šo punktu vai 10. vai 11. punktu tā noteikumi, kas saistīti ar konfidencialitāti, kā arī atbildību, piemērojamiem tiesību aktiem un strīdu izšķiršanu, paliek spēkā arī pēc šī Līguma darbības termiņa beigām vai izbeigšanas.

**16. Strīdu izšķiršana**

Ja Pusēm radīsies strīdi, Puses tiksies, lai mēģinātu atrisināt šos strīdus savstarpējā sarunu ceļā. Jebkura Puse var iesniegt rakstisko pieprasījumu (dokuments ar drošu elektronisko parakstu) otrai Pusei organizēt sanāksmi 10 kalendāro dienu laikā, abpusēji norunātā laikā un vietā, vai, ja klātienes sanāksme nav iespējama, ierosināt alternatīvas saziņas metodes. Ja Puses strīdu nevarēs atrisināt 30 kalendāro dienu laikā pēc sanāksmes pieprasījuma, Puses strīdu izšķirs saskaņā ar Latvijas Republikas likumiem Latvijas Republikas tiesā, kuras jurisdikcijā ir *AS "Augstsprieguma tīkls"* juridiskā adrese.

Strīdu gadījumā *AIB* Platformas Datu žurnāls var sniegt pierādījumus par datiem, kas pārsūtīti, izmantojot Platformu, un pārsūtīšanas laiku, un tādā gadījumā *Tirgus dalībniekam* jāpieņem *AIB* paziņojums kā saistošs paziņojums.

**17. Līguma pielikumi**

Līguma pielikumi, kas ir Līguma neatņemama sastāvdaļa:

Pielikums: Konta pieteikuma/grozījumu veidlapa

**18. Pušu rekvizīti un paraksti**

Parakstot šo Līgumu, es apliecinu, ka esmu iepazinies ar Līguma noteikumiem, Līguma nosacījumi man ir skaidri, saprotami un es tiem piekrītu.

|  |  |
| --- | --- |
| ***AS „Augstsprieguma tīkls”***  Dārzciema iela 86, Rīga, LV-1073, Latvija  Vienotais reģ. Nr. 40003575567  PVN LV40003575567  Tālrunis: (+371) 67728353  E-pasts: go@ast.lv  Banka: AS „SEB banka”  Bankas kods: UNLALV2X  Konta Nr. LV55 UNLA 0050 0008 5850 5  Valdes loceklis  *(līgums parakstīts ar drošu elektronisko parakstu, parakstītāja Vārds un Uzvārds ir norādīts elektroniskajā parakstā)* | ***Tirgus dalībnieks***  Nosaukums  Juridiskā adrese  Vienotais reģ. Nr.: \_\_\_\_\_\_\_\_\_\_\_\_\_\_\_\_\_\_\_\_  PVN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  E-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bankas kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konta Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  amats  *(līgums parakstīts ar drošu elektronisko parakstu, parakstītāja Vārds un Uzvārds ir norādīts elektroniskajā parakstā)* |